**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanej dňa 07.11.2023**

**P r í t o m n í *:.*** Ing. Andrej Stašiniak, predseda komisie

 Marián Grígeľ, člen komisie

 Ing. Kamil Miklušičák, člen komisie

 Ing. Beáta Ľubová,PhD, člen komisie

 Ing. Mgr.Darina Zjavková, člen komisie

 Mgr. Katarína Rusinová, člen komisie

**Program:**

1. Privítanie a predloženie programu
2. Návrh VZN č. 9/2023, ktorým sa novelizuje VZN č.1/2020 o podmienkach poskytnutia dotácií z rozpočtu mesta
3. Návrh VZN č.10/2023, ktorým sa novelizuje VZN č.2/2016 o použití fondu prevádzky, údržby a opráv nájomných bytov
4. Návrh zmeny rozpočtu Mesta Námestovo rozpočtovým opatrením č. 8/2023
5. Návrh rozpočtu mesta Námestovo a rozpočty príspevkových organizácií na roky 2024-2026
6. Prevody, nájmy, výpožičky
7. Rôzne
8. Záver

***Bod č.1***

Na úvod *predseda komisie* privítal všetkých prítomných členov komisie a následne predložil program zasadnutia. Za predložený program dal hlasovať.

Za: 5 Prítomných: 5 členov

***Bod č. 2***

Novelizovaním postupu pri poskytovaní dotácií sa má zefektívniť a odstrániť administratívna záťaž nielen poskytovateľovi, ale aj príjemcom. Vzhľadom k tomu, že schválené dotácie sú väčšinou nad 1 000 eur , ktoré je potrebné zúčtovať na 2 krát. Novelou sa navrhuje, aby schválené dotácie do 5 000 eur mohli byť zúčtované na 1 krát.

U***znesenie č. 25/2023***

Komisia pre rozpočet, **financie, správu a hospodárenie s majetkom mesta** odporúča MsZ schváliť navrhnutú zmenu, ktorou sa novelizuje VZN č. 1/2020 o podmienkach poskytnutia dotácií z rozpočtu mesta. Za: 5 členovia

***Bod č. 3***

Z dôvodu, že bytové domy na ulici Komenského 509 a 510 majú viac ako 20 rokov, je potrebné tieto postupne rekonštruovať. Fond prevádzky, údržby a opráv nájomných bytov ako aj samotné nájomné nebolo aktualizované 7 rokov. Keďže ešte 10 rokov mesto nemôže previesť vlastníctvo bytových jednotiek na tretie osoby a tieto byty môžu byť užívané výlučne len ako nájomné byty vo vlastníctve mesta Námestovo, bolo potrebné pristúpiť k jeho zvýšeniu.

U***znesenie č. 26/2023***

Komisia pre rozpočet**, financie, správu a hospodárenie s majetkom mesta** odporúča MsZ schváliť

Návrh VZN č. 10/2023

ZA: 5 členov

**Bod č.4**

Komisia pre rozpočet, **financie, správu a hospodárenie s majetkom mesta** odporúča MsZ schváliť zmenu rozpočtu mesta Námestovo rozpočtovým opatrením č. 5/2023 podľa predloženého návrhu.

ZA: 5 členov

***Bod č.5***

V tomto bode bol predložený najdôležitejší dokument mesta a to rozpočet na roky 2024-2026. Predložený návrh prednostne zabezpečuje financovanie výdavkov na činnosť územnej samosprávy vo všetkých oblastiach , najmä na výkon samosprávnych pôsobnosti obce ako správu a údržbu miestnych komunikácií, verejných priestranstiev, nakladanie s odpadmi, verejnú zeleň, verejné osvetlenie, zabezpečenie verejného poriadku, sociálnu starostlivosť. V dôsledku aktuálneho stavu a prekročenia limitov dlhovej služby štátu, mesto počíta v rozpočte s poklesom podielových dani o 0,4% oproti roku 2023. Diskusia bola ohľadom priority spracovania poplatku za rozvoj, ktorý je v rozpočte naplánovaný na rok 2025, tak, aby bol zavedený už v roku 2024.

Názory na financovanie dotácií z rozpočtu mesta či už na kultúrne a športové aktivity boli rozdielne. Členovia sa zhodli, že na rekreačné a športové služby bude rozdelený balík vo výške roku 2023 vzhľadom k nejasnej súčasnej ekonomickej situácii na Slovensku a toho času ešte neschválenému štátnemu rozpočtu. Dotácie sú doplnkový zdroj, ktoré mesto môže poskytnúť, ak má dostatok finančných prostriedkov.

U***znesenie č. 27/2023***

Komisia pre rozpočet, **financie, správu a hospodárenie s majetkom mesta** odporúča MsZ schváliť rozpočet na rok 2024.

ZA: 4 členovia Prítomní: 4 členovia

***Bod č. 5***

U***znesenie č. 28/2023***

Komisia pre rozpočet, **financie, správu a hospodárenie s majetkom mesta** odporúča MsZ schváliť rozpočty príspevkovým organizáciám na rok 2024.

ZA: 4 členovia Prítomní: 4 členovia

***Bod č. 6***

Bod č.6 sa neprejednával.

Na záver predseda komisie poďakoval prítomným za účasť.

 Zapísala: Mgr. Katarína Rusinová

 **Ing. Andrej Stašiniak**

 *predseda komisie*